[{"text_idx": "#000004", "text": "Ettevo\u0303tja Hillar Teder toetas kolmandas kvartalis Keskerakonda 60 000 euroga, annetust seostatakse tema poja juhitavale Porto Franco arendusele tugilaenu andmisega. Tederi so\u0303nul on ta erinevatele erakondadele annetanud kaheksa aastat ning Keskerakonda otsustas ta toetada valitsuse julgete otsuste to\u0303ttu."}, {"text_idx": "#000005", "text": "Teder u\u0308tles ERR-ile, et tema jaoks on erakondadele annetamine hea tava ja praegune valitsus on raskel ajal teinud tublit to\u0308o\u0308d. \"Printsiip on selge, et kuna mina to\u0308o\u0308tan va\u0308listurgudel, siis ma pu\u0308u\u0308an toetada erakondi, mis toetavad Eesti asja arendamist va\u0308lismaal,\" lisas ta."}, {"text_idx": "#000007", "text": "Teder ma\u0308rkis, et va\u0308listurgudega tegelevad peaminister, va\u0308lisminister, majandusminister ja rahandusminister, kelle to\u0308o\u0308 on Eesti ettevo\u0303tetele va\u0308lismaal abiks olnud. \"Kui vo\u0303tame va\u0308lisiministri, siis Reinsalu ajal on selles suhtes tehtud tublit to\u0308o\u0308d. On toimunud suuna vo\u0303tmine, et va\u0308lismaal peavad saatkonnad tegelema ettevo\u0303tete toetamisega.\""}, {"text_idx": "#000008", "text": "\"Mulle tundub, et see on va\u0308ga positiivne, et saatkondadesse on tekkinud inimesed, kelle kohustus on tegeleda ettevo\u0303tlusega ja et eksport la\u0308heks ka\u0308ima,\" so\u0303nas Teder, kelle hinnangul on positiivne, et selle u\u0308lesande on enda peale vo\u0303tnud just va\u0308lisministeerium, mitte majandusministeerium."}, {"text_idx": "#000012", "text": "Ettevo\u0303tja so\u0303nul ei ole need omavahel seotud su\u0308ndmused ning laen ei ole riigipoolne annetus, vaid kohustus, mis tuleb tagasi maksta."}, {"text_idx": "#000013", "text": "\"Ma lihtsalt u\u0308tleks seda, et laen on kohustus. Sai laenu, ta\u0308hendab, et vo\u0303ttis kohustuse. Kui keegi vo\u0303ttis endale kohustuse on tore, et ettevo\u0303tjaid toetatakse sellel ajal, aga eks nad peavad ko\u0303ik selle tagasi maksma, pigem riik selle pealt teenib,\" u\u0308tles Teder."}, {"text_idx": "#000014", "text": "\"Mis puudutab seda teemat ajakirjanduses, siis palju on ettevo\u0303tteid, mis on laenu saanud. O\u0308elda, et muidu sealt laenu ei saa, kui ei anneta, see on jabur,\" ma\u0308rkis ta."}, {"text_idx": "#000015", "text": "Keskerakonna peasekreta\u0308r Mihhail Korb u\u0308tles teisipa\u0308eval, et kuna annetused erakondadele on teravdatud ta\u0308helepanu all, vo\u0303ttis ta pa\u0308rast Tederi annetuste laekumist temaga u\u0308hendust ja Tederi kinnitusel oli suurannetuse ajendiks valitsuse toetus Rally Estoniale."}, {"text_idx": "#000016", "text": "Teder kinnitas, et valitsuse otsus rallit koroonakriisist hoolimata korraldada on u\u0308ks faktoritest, miks ta otsustas erakonda toetada."}, {"text_idx": "#000018", "text": "Samuti kiitis Teder valitsust, et ralli korraldamisel ei kartnud erakonnad nakkuskolde tekkimisel kaotada ja\u0308rgmise aasta kohalikel valimistel ha\u0308a\u0308li. \"See oli tubli, julge otsus. Rahvas sai sellest \u2013 kellele ralli meeldib- toreda suure emotsionaalse laengu,\" lisas ta."}, {"text_idx": "#000020", "text": "Ettevo\u0303tja plaanib erakondi toetada ka edaspidi. \"Kes siis peab poliitikuid toetama, ettevo\u0303tjad ikkagi. Mingisugused rahad on, mida maksab rahvas, riik, aga suurte organisatsioonide u\u0308lalpidamiseks ma ettevo\u0303tjana saan aru, et pidada u\u0308leval 10 000 liikmega organisatsiooni selle raha eest, miea riik maksab on keeruline,\" ra\u0308a\u0308kis ta."}, {"text_idx": "#000022", "text": "Karnau: Keskerakond on a\u0308ra rikkunud erakondade rahastamise eetilised normid"}, {"text_idx": "#000028", "text": "Kaljulaid: Reformierakond kutsus mind oma ridades kandideerima"}, {"text_idx": "#000034", "text": "Valitsev meister langes Briti lahtistel konkurentsist"}, {"text_idx": "#000035", "text": "Soomlaste ChatGPT analoog hakkab mo\u0303tlema ka eesti keeles"}, {"text_idx": "#000036", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000043", "text": "Ko\u0303ige hoogsamalt koondavad to\u0308o\u0308tlev to\u0308o\u0308stus ja idufirmad"}, {"text_idx": "#000044", "text": "Pirita TOP-i juures aastaid tu\u0308hjalt seisnud alale kerkivad kortermajad"}, {"text_idx": "#000045", "text": "Kallase abikaasa no\u0303udis kriitikult va\u0308lja 1500 eurot kahjutasu"}, {"text_idx": "#000048", "text": "Sinjavski lo\u0303i va\u0308rava, aga Slovacko langes karikasarjast va\u0308lja"}, {"text_idx": "#000051", "text": "ERR ta\u0308histab rahvusvahelist muusikapa\u0308eva meeleoluka programmiga"}, {"text_idx": "#000052", "text": "Noored: digilahenduste u\u0308leku\u0308llus ei tee muuseumi a\u0308gedamaks"}, {"text_idx": "#000058", "text": "Erakondade juhid riigikogu patiseisu ei lahendanud"}, {"text_idx": "#000061", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000062", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]